கேள்வி: முதுமை மூட்டழற்சி பற்றி விளக்கவும்.
பதில்: -, | ICD9 = | ICDO = | OMIM = 165720 | MedlinePlus = 000423 | eMedicineSubj = med | eMedicineTopic = 1682 | eMedicine_mult = | MeshID = D010003 }} முதுமை மூட்டழற்சி [Osteoarthritis, (OA)], சிதையும் மூட்டு நோய், சிதையும் வாதம் அல்லது அத்திமூட்டுநோய் என்றழைக்கப்படுபவை மூட்டுச் [மூட்டுக்குருத்தெலும்பு (articular cartilage), அடிக்குருத்தெலும்பு (subchondral bone) ஆகியவையும் சேர்ந்த] சிதைவுகளைக் கொண்ட, இயக்க (அசைவு) முறைபிறழ்வுகளினால் ஏற்படும் நோய்தொகுதியைக் குறிக்கின்றன. மூட்டு வலி, மிருதுத்தன்மை, விறைப்பு, மூட்டுப்பிடிப்பு (Joint locking), சில நேரங்களில் மூட்டு நீர்மக்கட்டு (joint effusion) ஆகியவை இந்நோய்க்கு அறிகுறிகளாகும். மரபுவழி (பரம்பரை), வளர்ச்சி, வளர்சிதைமாற்றம், விசையியல் சார்ந்தவையென பல்வேறு காரணங்கள் கசியிழையம் அழிவிற்கான செயல்முறைகளைத் தொடங்கலாம். இத்தகு சிதைந்த கசியிழையம் எலும்பு மேற்பகுதிகளை சரியாகப் பாதுகாக்காதபோது, எலும்புப் பகுதிகள் வெளிப்பட்டு சேதமடைகின்றன. வலி அசைவது குறைந்து விடுவதால், எலும்புகளைச் சுற்றியுள்ள தசை தொய்வடைந்து செயல்திறனை இழந்தும், மூட்டிணைப்புத் தசைநார்த் தேய்வு மிகவும் தளர்வுற்றும் காணப்படலாம். உடற்பயிற்சி, வாழும்முறை மாற்றங்கள், வலிநீக்கி ஆகியவை இணைந்த சிகிச்சை முறைகள் பொதுவாக உபயோகப்படுத்தப்படுகின்றது. வலியானது உடல் மெலிவிற்கு காரணமாகும்போது, வாழ்க்கைத் தரத்தினை உயர்த்த, மூட்டு மாற்றீட்டு சிகிச்சையை உபயோகப்படுத்தலாம். பொதுவாகக் காணப்படும் மூட்டழற்சி, முதுமை மூட்டழற்சியேயாகும். இந்நோயே, அமெரிக்காவில் நாள்பட்ட ஊனம் முதன்மைக் காரணியாக விளங்குகின்றது,. ஐக்கிய இராச்சியம் எட்டு மில்லியன் மக்கள், ஐக்கிய அமெரிக்கா 21 மில்லியன் மக்களும் முதுமை மூட்டழற்சியால் பாதிக்கப்பட்டுள்ளார்கள்.